stanford-oval/wikipedia huggingface dataset:
Cecil Healy

| Mitalit | Mitalit | Mitalit |  |
| --- | --- | --- | --- |
|  Cecil Healy |  Cecil Healy |  Cecil Healy |  |
Maa:   Australaasia (Australia)
Miesten uinti
|  Olympialaiset  |  Olympialaiset  |  Olympialaiset  |  |
|  Kultaa | Tukholma 1912 | 4x200 metrin vapaauintiviesti |  |
|  Hopeaa | Tukholma 1912 | 100 metrin vapaauinti |  |
| Välikisat  | Välikisat  | Välikisat  |  |
|  Pronssia | Ateena 1906 | 100 metrin vapaauinti |  |
Cecil Patrick Healy (28. marraskuuta 1881 Darlinghurst, Uusi Etelä-Wales – 29. elokuuta 1918 Somme, Ranska) oli australialainen vapaauimari 1900- ja 1910-luvulla. Healy voitti hopeaa 100 m vapaauinnissa vuoden 1912 kesäolympialaisissa Tukholmassa. Hän voitti myös kultaa 4 x 200 m vapaauintiviestissä Australaasian joukkueessa. Hän kuoli ensimmäisessä maailmansodassa Sommessa hyökkäyksessä saksalaisten juoksuhautaan. Healy oli Frederick Lanen jälkeen toinen uimari, joka on edustanut Australiaa kansainvälisellä tasolla.
Healy syntyi Darlinghurstissa, Sydneyn esikaupunkialueella, mutta muutti perheensä kanssa maaseutukaupunkiin Bowraliin, jossa hän sai peruskoulutuksen. Hän muutti Sydneyyn vuonna 1896 ja liittyi East Sydney Swimming Clubiin, jossa Frederick Lane oli myös jäsenenä. Healy oli myös jäsenenä North Steyne Surf Lifesaving Clubissa.
Vuonna 1905 hänen maailmanennätystä sivuava aikansa 58,0 110 jaardin vapaauinnissa toi hänelle ensimmäisen Australaasian mestaruuden. Healy oli modernin crawl -uintityylin edustaja.
Vuonna 1906 Healy lähetettiin Ateenan välikisoihin. Ateenassa Healy tuli kolmanneksi 100 m vapaauinnissa Yhdysvaltojen Charles Danielsin ja Unkarin Zoltan Halmayn jälkeen. Kisojen jälkeen Healy kiersi Eurooppaa kisaten Saksassa, Belgiassa, Hollannissa ja Britanniassa.
Vuoden 1908 olympiakisoihin Healy ei voinut osallistua varojen puutteen vuoksi.
Tukholmassa 1912 Healy tuli toiseksi 100 m vapaauinnissa Duke Kahanamokun jälkeen ajalla 1.04,6. Amerikkalaiset olivat erehdyksessä jääneet pois välieristä, mutta Healy auttoi näitä valituksessaan ja lopulta järjestettiin ylimääräinen välieräuinti amerikkalaisille. Tämä urheiluhenkisyys maksoi Healylle kultamitalin. 400 m vapaauinnissa Healy jäi neljänneksi, mutta viestissä Australaasian joukkue Healy, Malcolm Champion, Leslie Boardman ja Harold Hardwick löi amerikkalaiset ja voitti olympiakultaa. Joukkueen voittoaika oli uusi maailmanennätys 10.11,2.
Syyskuussa 1915 Healy värväytyi Australian puolustusvoimiin ja toimi kersanttina Egyptissä ja Ranskassa. Käytyään upseerikoulutuksessa Cambridgessa, hänestä tuli vänrikki kesäkuussa 1918 19. Sportsman Battalionaan. Hän kuoli Sommen rintamalla. Healy oli ammatiltaan sanomalehtimies. Healyn nimissä on ollut 20 maailmanennätystä, mm. 150 jaardin avovesiuinnissa 1.34. Healy otettiin jäseneksi International Swimming Hall of Fameen vuonna 1981.
Healyn kuolemasta kirjoitettiin Suomen Urheilulehdessä jo marraskuun 15. päivänä 1917. Tämä uutinen osoittautui ankaksi.
Aiheesta muualla

http://www.databaseolympics.com/players/playerpage.htm?ilkid=HEALYCEC01
http://www.sports-reference.com/olympics/athletes/he/cecil-healy-1.html (Arkistoitu – Internet Archive)
Suomen Urheilulehti 15. marraskuuta 1917
Miesten 4 × 200 metrin vapaauintiviestin olympiavoittajat
Claire Dautherives

Claire Dautherives [kler dotriv] (s. 5. syyskuuta 1982 Saint-Jean-de-Maurienne, Rhône-Alpes, Ranska) on ranskalainen alppihiihtäjä.
Dautherives kilpaili alppihiihdon maailmancupissa ensimmäistä kertaa Mariborissa 26. marraskuuta 2003. Dautherivesin paras maailmancupin sijoitus on kahdeksas sija Lienzin pujottelussa 29. joulukuuta 2007.
Ranskan mestaruuskisoissa Dautherives on voittanut pujottelussa kahdesti kultaa ja kahdesti pronssia.
Aiheesta muualla

Claire Dautherivesin kotisivut (Arkistoitu – Internet Archive)
Chesapeake Energy

| Chesapeake Energy Corporation |
| --- | --- |

Yritysmuoto:  julkinen osakeyhtiö
Osake:  CHK
ISIN:  US1651671075
Perustettu:  1989
Perustaja:  Aubrey McClendon ja Tom L. Ward
Toimitusjohtaja:  Robert Douglas Lawler
Avainhenkilöt:  Douglas J. Jacobson (varapresidentti) Domenic J. Dell'Osso, Jr. (CFO)
Kotipaikka:  Oklahoma City, Oklahoma
Toiminta-alue:  Teksas, Oklahoma
Toimiala:  energia
Tuotteet:  öljyn ja maakaasun etsintä & tuotanto
Liikevaihto:  12,764 mrd. USD (2015)
Liikevoitto:  -18,919 mrd. USD (2015)
Nettotulos:  -14,635 mrd. USD (2015)
Henkilöstö:  4 400
Kotisivu:  www.chk.com
Infobox OKVirheellinen NIMI-arvo: 
Chesapeake Energy on yhdysvaltalainen energia-alan yhtiö, jonka kotipaikka on Oklahoma City, Oklahoman osavaltiossa. Se etsii ja tuottaa maaöljyä ja maakaasua.
Vuonna 2015 yhtiö tuotti 679 000 barrelia öljyä vastaavan energiamäärän päivässä, joka koostuu maakaasusta (72%), maaöljystä (17%) ja 11% maakaasun mukana tulleista muista polttonesteistä. Yhtiöllä oli 1 504 miljardin barrelin öljyekvivalentin varmistetut reservit.
Yhtiö on ollut uutisissa useista skandaaleista ja kilpailulakien rikkomuksista. Syytökset ovat kohdistuneet etenkin perustajan Aubrey McClendonin toimintaan. McClendon kuoli autokolarissa 1.3.2016, päivä sen jälkeen kun liittovaltion suuri valamiehistö totesi hänet syylliseksi anti-trust lakien rikkomiseen.
Chesapeake Energy kuuluu S&P 500-osakeindeksiin.
Cupra Formentor

| Cupra Formentor |
| --- | --- |

Valmistustiedot
Valmistusmaa:   Espanja
Valmistaja:  SEAT
Konserni:  Volkswagen Group
Valmistusvuodet:  2020–
Korimalli:  5-ovinen crossover
Luokka:  J-segmentti
Teknisesti samankaltaisia:  Audi A3 (Typ 8Y) Ford Tourneo Connect III Škoda Octavia (Typ NX) SEAT León (Typ KL) Volkswagen Caddy (Typ SB) Volkswagen Golf VIII Volkswagen Talagon
Tekniset tiedot
Pohjalevy:  Volkswagen Group MQB Evo
Moottori:  R4 R5
Iskutilavuus:  1,4–2,5 l
Polttoaine:  bensiini diesel
Vetotapa:  etuveto neliveto
Vaihteisto:  6-vaihteinen manuaali 7-vaihteinen kaksoiskytkin
Cupra Formentor on SEATin Cupra-osaston vuodesta 2020 lähtien valmistama crossover-tyyppinen automalli. Se on ensimmäinen täysin uusi malli, jota markkinoidaan omaksi urheilullisten autojen merkiksi eriytetyn Cupra-nimen alla.
Vuoden 2021 Euro NCAP -kolaritestistä Formentor sai tulokseksi täydet viisi tähteä.
Aiheesta muualla

Kuvia tai muita tiedostoja aiheesta Cupra Formentor Wikimedia Commonsissa
Camilla Al Fayed

Camilla Al Fayed (s. 1985) on suomalais-englantilainen seurapiirihenkilö ja hyväntekijä.
Tausta

Camilla Al Fayed syntyi suomalais-egyptiläiseen perheeseen vuonna 1985. Hänen äitinsä on suomalainen entinen missi ja malli Heini Wathén ja hänen isänsä oli egyptiläinen liikemies Mohamed Al Fayed, jonka omistuksiin lukeutuivat muun muassa Lontoon Harrods-tavaratalo, Pariisin Ritz-hotelli, englantilainen jalkapalloseura Fulham FC ja Punch-lehti sekä useita kiinteistöjä eri puolilla maailmaa. Perheeseen kuuluvat lisäksi Camilla Al Fayedin kolme sisarusta Jasmine, Karim ja Omar, jotka ovat kaikki syntyneet 1980-luvulla.
Mohamed Al Fayedin aikaisemmasta avioliitosta syntynyt poika Dodi Al Fayed kuoli auto-onnettomuudessa yhdessä Walesin prinsessa Dianan kanssa vuonna 1997 Pariisissa. Kaikilla Al Fayedin perheen jäsenillä on Mohamed Al Fayedia lukuun ottamatta Suomen kansalaisuus.
Camilla Al Fayed kasvoi perheensä Barrow Green Court -kartanossa Surreyssa Englannissa ja Balnagown Castle -linnassa Skotlannin Ylämailla. Perhe vietti aikaa myös muualla päin maailmaa, sillä he ovat omistaneet useita kiinteistöjä ainakin Suomessa, Ranskassa, Sveitsissä ja Yhdysvalloissa; Suomessa perhe on vieraillut erityisesti kesäisin. Opintonsa Al Fayed suoritti kuitenkin Englannissa käyden muun muassa Roedean Schoolia East Sussexissa, Hurtwood Housea Surreyssa ja Collingham Collegea Lontoossa.
Al Fayedin lapsuuden aikaisiin ystäviin lukeutuivat muun muassa Englannin prinssit William ja Harry, joiden luona Kensingtonin palatsissa hän vieraili useasti. Kesällä 1997 prinssit lomailivat puolestaan äitinsä Walesin prinsessa Dianan kanssa Al Fayedien luona Ranskan Rivieralla. Lasten ystävyys loppui kuitenkin prinsessa Dianan ja hänen miesystävänsä Dodi Al Fayedin kuoltua loman päätyttyä auto-onnettomuudessa Pariisissa. Camilla Al Fayed ja hänen sisaruksensa eivät saaneet pitää enää mitään yhteyttä prinsseihin, ja Mohamed Al Fayed on onnettomuuden jälkeen puhunut useampaan otteeseen kriittisesti Englannin kuningashuoneen jäsenistä. Vasta vuonna 2007 Camilla Al Fayed keskusteli jälleen prinssien kanssa saatuaan heiltä ainoana perheestään kutsun prinsessa Dianan viralliseen muistotilaisuuteen, jonne hän saapui Elton Johnin ja tämän elämänkumppanin kanssa.
Al Fayed on seurustellut vuosia syyrialaisen, kiinteistöalalla vaikuttavan liikemiehen Mohamad Esrebin kanssa. Parille syntyi tytär loppuvuodesta 2009.
Ura

Camilla Al Fayed on tehnyt vuosia hyväntekeväisyystyötä isänsä perustaman The AlFayed Charitable Foundation -säätiön puitteissa. Hän on muun muassa järjestänyt ja emännöinyt varainkeruutilaisuuksia Kentissä sijaitsevan The New School at West Heath -koulun hyväksi; kyseinen erityiskoulu on tarkoitettu tunne-elämältään traumatisoituneille nuorille, jotka ovat kokeneet esimerkiksi vakavaa henkistä ja fyysistä väkivaltaa tai lähiomaisen menetyksen. Kesällä 2010 Al Fayed järjesti toistamiseen koulun mailla musiikki- ja taidefestivaalit, ja paikalla nähtiin myös popartisti Madonna. Lisäksi Al Fayed on toiminut Nuorten Lähettiläänä useille muille hyväntekeväisyyskohteille, kuten Evelina Children's Hospitalille, Shooting Star Children's Hospicelle ja CHASE:lle.
Hyväntekeväisyystyönsä lisäksi Al Fayed on työskennellyt eri tehtävissä isänsä omistamassa Harrods-tavaratalossa sekä harjoittelijana muotialan Vogue-aikakauslehdissä Lontoossa ja New Yorkissa. Lisäksi hän on toiminut brittiläisen GMTV:n televisioreportterina Pariisin ja New Yorkin muotiviikoilla ja vuodesta 2009 lähtien Chatila-jalokiviliikkeiden maailmanlaajuisena kampanjakasvona. Televisio- ja mallintöistä saamansa palkkiot Al Fayed on lahjoittanut eri hyväntekeväisyyskohteilleen.
Julkisuus

Camilla Al Fayed on ollut vuosia kansainvälisten muoti- ja seurapiirien vakiokasvo esiintyen useasti muun muassa Tatler- ja Vogue-lehdissä. Hän on osallistunut vuosien ajan säännöllisesti muotiviikoille Lontoossa, Pariisissa, Milanossa ja New Yorkissa sekä lukuisiin muihin seurapiiritilaisuuksiin eri puolilla maailmaa.
Aiheesta muualla

Style.com - Camilla Al Fayed
Claude Gauthier

Claude Gauthier on kanadalainen entinen jääkiekkohyökkääjä, jonka NHL-joukkue Detroit Red Wings varasi ensimmäisenä vuoden 1964 varaustilaisuudessa. Hän ei kuitenkaan koskaan pelannut NHL:ssä.
Ciara

| Ciara  Harris |
| --- | --- |
 Ciara Santa Monicassa, Kaliforniassa toukokuussa 2009.
Henkilötiedot
Syntynyt: 25. lokakuuta 1985 (ikä 38) Austin, Texas, Yhdysvallat
Ammatti:  laulaja, rap-artisti, sanoittaja, musiikkituottaja, tanssija, näyttelijä, malli, musiikkivideo-ohjaaja
Muusikko
Taiteilijanimi:  Ci-Ci ja First Lady or Princess of Crunk&B 
Aktiivisena:  2004–
Tyylilajit:  R&B, pop, hip hop, dance
Levy-yhtiöt:  LaFace, Zomba, Sony BMG
Aiheesta muualla
onlyciara.com
  [ Muokkaa Wikidatassa ] [ ohje ]  
Ciara Princess Harris (s. 25. lokakuuta 1985 Austin, Texas) on yhdysvaltalainen laulaja, kirjoittaja, tanssija, tuottaja ja näyttelijä. Hän laulaa R&B-, pop-, hip hop- ja dance-musiikkia.
Ura

Vuonna 2004 Ciaran esikoisalbumi Goodies (2004) pääsi Billboard 200 -listan kolmanneksi ja sitä myytiin 2,6 miljoonaa kappaletta.
Ciaran toinen albumi ilmestyi 5. joulukuuta 2006. Se on nimeltään Ciara: The Evolution. Se myi yli 300 000 kappaletta ensimmäisellä viikollaan ja nousi Billboard 200 -listan ykköseksi.
Ciaran kolmas studioalbumi Fantasy Ride julkaistiin toukokuussa 2009. Albumilta julkaistiin singlet "Never Ever" (mukana Young Jeezy), "Love Sex Magic" (mukana Justin Timberlake), Like a Surgeon" ja "Work" (mukana Missy Elliott).
Ciara on näytellyt televisioelokuvassa All You've Got sekä elokuvassa Mama I Want to Sing.
Ciaralla on toukokuussa 2014 syntynyt poika rapmuusikko Futuren kanssa.
Diskografia > Albumit

Goodies (2004) - US #3, UK #26
Ciara: The Evolution (2006) - US #1, UK #17
Fantasy Ride (2009) - US #3, UK #9
Basic Instinct (2010) - US #44
Ciara (2013) - US #2
Jackie (2015) - US #17
Beauty Marks (2019) - US #28
Diskografia > Singlet

Goodies (mukana Petey Pablo) (2004)
1, 2 Step (mukana Missy Elliott) (2004)
Oh (mukana Ludacris) (2005)
And I (2005)
Get Up (mukana Chamillionaire) (2006)
Promise (2006)
Like a Boy (2007)
Can't Leave 'Em Alone (mukana 50 Cent) (2007)
Go Girl (mukana T-Pain) (2008)
Never Ever (mukana Young Jeezy) (2009)
Love Sex Magic (mukana Justin Timberlake) (2009)
Like a Surgeon" (2009)
Work (mukana Missy Elliott) (2009)
Speechless (2010)
Gimmie Dat (2010)
Sorry (2012)
Got Me Good (2012)
Body Party (2013)
I'm Out (mukana Nicki Minaj) (2013)
Overdose (2013)
I Bet (2015)
Dance Like We're Making Love (2015)
Paint It Black (2015)
Level Up (2018)
Greatest Love (2019)
Thinkin Bout You (2019)
Beauty Marks (2019)
Aiheesta muualla

Kuvia tai muita tiedostoja aiheesta Ciara Wikimedia Commonsissa
Ciaran viralliset kotisivut (Arkistoitu – Internet Archive)
Ciara Internet Movie Databasessa. (englanniksi)
Ciara Myspacessa (englanniksi)
Bylotinsaari

| --- | --- |
Muut nimet:  Bylot Island
Sijainti:  73°00′N, 78°00′W Nunavut Qikiqtaalukin alue Kanada
Saariryhmä:  Kanadan arktiset saaret
Vesialue:  Kanadan arktiset saaret 
Korkein kohta:  Angilaaq Mountain, 1 951 m
Pinta-ala:  11 067 km² 
muokkaa - muokkaa wikitekstiä - muokkaa Wikidataa
Bylotinsaari (engl. Bylot Island) on saarin Baffininsaaren pohjoispuolella, Qikiqtaalukin alueella, Kanadassa, Nunavutin territoriossa. Saaren pinta-ala on 11 067 km². Suurin osa saarta kuuluu Sirmilikin kansallispuistoon. Saari on nimetty kuuluisan arktisten alueiden tutkimusmatkailijan Robert Bylotin mukaan. Se on 17. suurin Kanadan saari ja 71. suurin saari maailmassa.[lähde? ]
Geologia

Saaresta suuren osan peittävät jäätiköt ja Byam Martinin vuoret kuuluvat Baffinin vuorten jonoon. Se on osa Arctic Cordillera -vuoristoa, joka jatkuu aina Ellesmerensaarelle asti. Eteläinen pää saaresta on alankoa noin 1 600 km². Sitä peittää epäyhtenäinen tundra. Tasangon lounaispäässä sijaitsee Qarlikturvik-niminen laakso, jonka koko on noin 70 km². Laakson peittänyt jää alkoi vetäytyä sieltä noin 6000 vuotta sitten jättäen jälkeensä hienojakoista sedimenttiä.
Luonto > Kasvillisuus

Nykyisin laakson pohja koostuu periglasiaalisten ilmiöiden aikaansaamasta kuviomaasta johon jään sulaessa syntyy pieniä järviä ja lampia. Ikirouta estää veden imeytymistä maahan ja huonosti kuivuvaan maahan syntyy kosteikkoja. Näillä alueilla tyypillisiä kasvilajeja ovat töppövilla, luhtavilla, vesisara, jääheinät, lapinhilpi ja riippaheinä.
Vastakohtana kosteikoille on kuivempia alueita, joita on alavaa maata ympäröivillä rinteillä, kukkuloilla ja periglasiaalisten ilmiöiden nostamilla maakummulla, terasseilla ja kuviomailla. Tällaista aluetta on alangosta noin 90 prosenttia ja kosteikkojen osuus on noin 10 prosenttia. Näillä kuivemmilla alueilla viihtyviä lajeja ovat muun muassa liekovarpio, silolapinvuokko, tunturiunikko, hapro, Alopecurus alpinus, luminurmikka, tankipiippo, tundrapaju ja juolukka.
Luonto > Eläimistö

Bylotinsaarella elää 19 nisäkäslajia ja 71 lintulajia. Se julistettiin muuttolintujen suojelualueeksi vuonna 1965. Vuonna 2001 perustettiin Sirmilikin kansallispuisto, joka kattaa suurimman osan Bylot-saaresta lukuun ottamatta joitakin maa-alueita, jotka ovat inuittien omistuksessa olevia maita.
Alueella pesii yli 40 lajia muuttolintuja, muun muassa kiisloja, kajavia, myrskyliitäjiä, isolokki, tunturi- ja merikihu sekä lumihanhi. Lumihanhia saaren kosteikoissa pesii yli 50 000 lintua ja se on niiden merkittävin pesimäalue maailmassa. Muita lintuja ovat korppi, kiiruna ja tunturipöllö.
Nisäkkäistä siellä elää muun muassa siperiansopuli ja kaulussopuli, napajänis, karibu ja naali.
Arkeologiset löydöt

Bylotinsaarelta on löydetty inuittien rumpukehyksen osia, jotka on ajoitettu Dorsetin kulttuurin aikoihin noin 1000 jaa.
Saarella ei ole pysyvää asutusta, mutta Pond Inletin ja muiden pienempien kylien inuitit vierailevat saarella säännöllisesti.
Aiheesta muualla

Wikimedia Commonsissa on kuvia tai muita tiedostoja aiheesta .
Sirmilik National Park National Geographic.  2011. Viitattu 14.11.2019. (englanniksi)
Sirmilik National Park of Canada Management Plan 2016 Sirmilik National Park.  27.3.2019-03-27. Viitattu 14.11.2019. (englanniksi)
Andrews, John T. &  Gerald Holdsworth &  John D. Jacobs & Editors: Richard S. Williams & Jr. & Jane G. Ferrigno: Satellite Image Atlas of Glaciers of the World – North America : Glaciers of Baffin Island U.S. Geological Survey Professional Paper 1386–J–1. Viitattu 14.11.2019. (englanniksi)
Fortier, Daniel & Allard, Michel & Shur, Yuri: Observation of rapid drainage system development by thermal erosion of ice wedges on Bylot Island, Canadian Arctic Archipelago. Permafrost and Periglacial Processes, 17.8.2007, 18. vsk, nro 3, s. 229–243.  doi:10.1002/ppp.595.  Artikkelin verkkoversio. Viitattu 14.11.2019. (englanniksi)
Bylotinsaari, satelliittikuva vuodelta 2006.
Claire Castillon

Claire Castillon
Claire Castillon (s. 25. toukokuuta 1975 Boulogne-Billancourt) on ranskalainen kirjailija. Hän on julkaissut romaaneja, novellikokoelmia ja yhden näytelmän. Häneltä on suomennettu kaksi teosta, Äidin pikku pyöveli ja Pieni sydän jaksaa rakastaa.
Tuotanto

2000: Le Grenier
2001: Je prends racine
2002: La Reine Claude
2003: Pourquoi tu m'aimes pas?
2004: Vous parler d'elle
2006: Insecte (novellikokoelma), suom. Äidin pikku pyöveli
2007: On n'empêche pas un petit cœur d'aimer, suom. Pieni sydän jaksaa rakastaa
La Poupée qui tousse (näytelmä)
Aiheesta muualla

Epäviralliset sivut (ranskaksi)
Kirjallisuuskritiikin verkkolehti Kiiltomadon arvostelu Äidin pikku pyövelistä
Cluster (avaruuslento)

Cluster-satelliitti FM2 testivaiheessa 1995
ESAn Cluster-missio on Maan magnetosfääriä tutkiva avaruuslento. Englannin sana cluster on  suomeksi parvi. Cluster-missio koostuukin neljästä satelliitista, jotka kiertävät Maata parvessa tehden samanaikaisesti mittauksia eripuolella magnestosfääriä.
Cluster-missio on osa kansainvälistä Aurinko-Maa-ohjelmaa (ISTP, International Solar-Terrestrial Programme), jossa yhteistyötä tekevät mm. ESA ja NASA.
Ensimmäisen kerran Cluster-satelliitit yritettiin laukaista Ariane 5-kantoraketin ensilennolla  (Ariane-501) Kourousta 4. kesäkuuta 1996. Laukaisu päätyi raketin ohjausjärjestelmän virhetoiminnon takia tilanteeseen, jossa raketti räjäytettiin turvallisuussyistä. 
Adalla ohjelmoitu toiminto yritti muuntaa 64-bittisen liukuluvun 16-bittiseen kokonaislukuun, johon arvo ei mahtunut.
ESA rakensi satelliitit uudelleen ja ne laukaistiin 16. heinäkuuta 2000 ja 9. elokuuta 2000 
Baikonurin kosmodromilta kahdella Sojuz Fregat-kantoraketilla. Tätä missiota kutsutaan nimellä Cluster II. Sen toiminta päättynee vuonna 2009.
Laukaisut veivät satelliitit hyvin ellipisille radoille (apogeum 18000 km, perigeum 200 km). Kussakin satelliitissa oli 600 kg ajoainetta, jolla ne siirtyivät 19000 km - 119000 km korkeille kiertoradoille. Vuonna 2007 satelliitit lentävät alle 20 km:n etäisyydellä toistaan.
Satelliitit

Kunkin satelliitin muoto on kiekkomainen: korkeus 1,3 m, ja halkaisija 2,9 m. Satelliitit ovat spin-stabiloituja, ne pyörivät 15 rpm. Lankapuomien, joiden päissä tieteellisiä mittalaitteita pituus jopa 50 m. Tieteellisiä mittalaitteita 72 kg.
Satelliitin laukaisumassa oli 1200 kg, josta 650 kg oli ajoainetta. Sähkötehon kulutus 250 W. Tietoliikenne maahan 2000–262000 bittiä sekunnissa.
Satelliitit valmisti Dornier-yhtiö Baijerissa. Se on nykyisin nimeltään EADS Astrium GmBH.
Instrumentit

Kussakin satelliitissa on 11 tieteellistä mittalaitetta, jotka mittaavat varautuneita hiukkasia, sähkökenttiä ja magneettikenttiä.
Oulun yliopisto osallistui EWF- ja RAPID-instrumenttien rakentamiseen.
Aiheesta muualla

Wikimedia Commonsissa on kuvia tai muita tiedostoja aiheesta .
http://clusterlaunch.esa.int/science-e/www/area/index.cfm?fareaid=8 ESAn Cluster-sivut[vanhentunut linkki]
Oulun yliopiston suomenkielinen Cluster-sivu (Arkistoitu – Internet Archive)
Flight 501 Failure (englanniksi)
Corinne Day

Corinne Day (19. helmikuuta 1962 – 27. elokuuta 2010) oli englantilainen muoti- ja dokumentaarinen valokuvaaja.
Elämä ja ura

Corinne Day syntyi Ealingissä 1962. Hänen vanhempansa erosivat Dayn ollessa 5-vuotias. Eron jälkeen Day muutti pikkuveljensä kanssa isoäidin luokse Ickenhamiin. Day keskeytti koulun kuusitoistavuotiaana ja työskenteli vuoden pankkivirkailijana ja ryhtyi sen jälkeen kansainväliseksi lähetiksi. Day tapasi työn puitteissa muotikuvaajan, joka rohkaisi häntä ryhtymään valokuvamalliksi. Day tienasi elantonsa mallina, esiintyen pääsääntöisesti kuvastoissa, usean vuoden ajan. Vuonna 1985 hän tapasi tulevan miehensä Mark Szaszyn kuvausmatkalla Tokiossa. Szaszy, joka toimi myös mallina, oli kiinnostunut valokuvaamisesta ja elokuvista. Szaszy lahjoitti Daylle kameran ja kannusti tätä kuvaamaan. Day aloitti ottamalla kuvia  mallikollegoistaan sovitusten välillä.
1987 pariskunta muutti Milanoon, jossa Corinne Day alkoi kuvaamaan mallien portfolioita ja ottamaan Szaszystä muotokuvia.
Corinne Dayn ura sai uuden käänteen 1990, kun hänen ottamansa kuvat nuoresta, tuntemattomasta Kate Mossista julkaistiin The Face -lehdessä. Yksi kuvista päätyi lehden kanteen. Kuvat olivat ristiriidassa sen hetkisen muotikuvaston kanssa ja saivat paljon huomiota. Myös vuonna 1993 Vogue-lehdelle ottamat kuvat Kate Mossista herättivät kohua. Daytä syytettiin anoreksian tai huumeiden käytön ihannoimisesta. Corinne Day kieltäytyi käyttämästä kuvankäsittelyä korjatakseen näppylöitä mallin kasvoilta tai muokatakseen heidän vartaloaan. Myöhemmin tätä tyyliä kuvattiin sanoilla grunge tai waif-look.
Näihin aikoihin Day tutustui amerikkalaisen valokuvaajan Nan Goldinin töihin. Goldin tuli tunnetuksi rehellisistä kuvistaan, joissa hänen ystävänsä esiintyvät intiimeissä olosuhteissa peittelemättä ihmisen haavoittuvuutta ja elämän ajoittaista raadollisuutta.
Day menetti pian mielenkiintonsa muotimaailmaa kohtaan ja alkoi kuvata dokumentaarisia otoksia ystävistään, rockmuusikoista ja malleista. Hän ystävystyi muun muassa stylisti Tara St Hillin kanssa, jonka arkielämän taistelua yksinhuoltajana. Dayn kuvia leimaa heltymätön rehellisyys. Hän suuntasi linssinsä ystäväpiirin henkilökohtaisimpiin hetkiin ja niissä esiintyy seksiä, huumeita, kyyneleitä ja pelkoa.
1996 Corinne Dayltä löydettiin aivokasvain. Day halusi välittömästi alkaa dokumentoida valokuvilla sairauttaan. Hänen miehensä Mark Szaszy kuvasi häntä hoitojen aikana ja ennen kuolemaa.
Vuonna 2000 Corinne Day julkaisi kirjan, Diary, ystävistään ottamistaan valokuvista. Myös hänen oma taistelunsa aivokasvainta vastaan päätyi kirjaan.
2000-luvulla Day alkoi kuvata uudestaan muotilehdille. Hän työskenteli säännöllisesti Italian, Englannin ja Japanin Voguelle. Hän kuvasi myös Hollywood-tähtiä, kuten Nicholas Cagea, Sienna Milleriä ja Scarlett Johanssonia.
Corinne Day asui viimeiset vuotensa Mark Szaszyn kanssa Denhamissa, Buckinghamshiressä, jossa hän kuoli 48-vuotiaana aivokasvaimeen.
Teokset

Diary (2000)
May the circle remain unbroken (2011)
Aiheesta muualla

https://www.theguardian.com/artanddesign/2010/aug/31/corinne-day-obituary
http://www.nytimes.com/2010/09/02/world/europe/02day.html
https://www.theguardian.com/theobserver/2002/sep/22/features.magazine187
https://www.theguardian.com/theobserver/2000/sep/03/features.review7
http://www.telegraph.co.uk/news/obituaries/culture-obituaries/7995220/Corinne-Day.html